2022年太平洋颱風季

2022年太平洋颱風季泛指喺2022年全年內任何時間，喺赤道以北及國際換日線以西嘅太平洋水域，以及南海所產生嘅熱帶氣旋。雖然有關方面冇設立爾個颱風季嘅指定期限，但係大部份喺西北太平洋嘅熱帶氣旋通常都會喺5月至12月期間形成嘅。

呢篇文嘅範圍只係限於赤道以北及國際換日線以西嘅太平洋以及南中國海水域。喺赤道以北同埋國際換日線以東嘅太平洋水域產生嘅風暴就被稱為颶風，並被列入2022年太平洋颶風季。喺西太平洋產生嘅熱帶風暴係由日本東京颱風中心命名，國際編號係22xx，而美國聯合颱風警報中心都會將嗰帶嘅熱帶低氣壓編上W字尾嘅編號。

凡進入或喺菲律賓風暴責任範圍以內產生嘅熱帶低氣壓，菲律賓大氣地理天文部門都會幫佢哋訂立一個菲律賓名，作為當地警報用途；另外，由於中港澳都採用同一翻譯名，同台灣嘅譯名可能有唔同，因此同一個風暴可能會有兩個唔同嘅中文名，有時候會有兩個唔同嘅英文名。

風暴時間表

已經被國際命名嘅熱帶氣旋

超強颱風馬勒卡
PAGASA：Basyang

4月3號，一個熱帶擾動喺馬紹爾群島西面海域生成，美國海軍研究實驗室畀咗擾動編號95W。下晝2點，聯合颱風警報中心將佢嘅評級升到「中」。

4月4號下晝2點，聯合颱風警報中心將佢嘅評級降到「低」。

4月6日上晝8點，日本氣象廳將佢升做熱帶性低氣壓。下晝2點，日本氣象廳對佢發布烈風警報。同時，台灣中央氣象局將佢升做熱帶性低氣壓，畀咗編號TD02；聯合颱風警報中心再次將佢嘅評級升到「中」。夜晚11點，聯合颱風警報中心將佢嘅評級升到「高」，並對佢發布熱帶氣旋形成警報。

4月7號上晝8點，聯合颱風警報中心將佢升做熱帶性低氣壓，畀咗熱帶氣旋編號02W。

4月8號凌晨2點，聯合颱風警報中心率先將佢升做熱帶風暴。上晝8點，日本氣象廳將佢升做熱帶風暴，畀咗國際編號2201，並命名「馬勒卡」。同時，台灣中央氣象局同香港天文台分別將佢升做輕度颱風和熱帶風暴。

4月10號夜晚8點，日本氣象廳同香港天文台將佢升做強烈熱帶風暴。

4月11號夜晚8點，聯合颱風警報中心將佢升做颱風。

4月12號上晝8點，日本氣象廳將佢升做為颱風。同時，台灣中央氣象局將佢升做中度颱風。上晝11點，香港天文台將佢升做颱風。夜晚8點，香港天文台將佢升做強颱風。

4月15號夜晚8點，日本氣象廳將佢降做強烈熱帶風暴。

4月16號凌晨2點，日本氣象廳話馬勒卡轉化做溫帶氣旋。

4月20號上晝8點，日本氣象廳喺天氣圖上移除系統。

熱帶風暴鮎魚 
PAGASA：Agaton

3月31號，一個熱帶擾動喺莫特洛克群島東北面海域形成，美國海軍研究實驗室畀咗擾動編號94W。

4月9號凌晨2點，日本氣象廳將佢升做熱帶低氣壓。上晝8點，日本氣象廳對佢發布烈風警報。上晝10點，聯合颱風警報中心將佢嘅評級升到「高」，並對佢發布熱帶氣旋形成警報，並喺發布後冇耐將佢升做熱帶性低氣壓，畀咗熱帶氣旋編號03W；台灣中央氣象局將佢升做熱帶性低氣壓，畀咗編號TD03。下晝2點，香港天文台將佢升做熱帶低氣壓。

4月10號上晝5點，菲律賓大氣地球物理和天文服務管理局率先將佢升做熱帶風暴。上晝8點，日本氣象廳將佢升做熱帶風暴，畀咗國際編號2202，並命名「鮎魚」。同時，台灣中央氣象局將佢升做輕度颱風。下晝2點，香港天文台將佢升做熱帶風暴。

4月11號凌晨2點，聯合颱風警報中心將佢降做熱帶性低氣壓。下晝5點，聯合颱風警報中心對佢發出最後警告。夜晚8點，香港天文台將佢降做熱帶低氣壓。

4月12號凌晨2點，聯合颱風警報中心將佢降做低壓區。下晝2點，日本氣象廳同澳門氣象局將佢降做熱帶低氣壓，佢嘅環流比颱風馬勒卡慢慢吞併。夜晚8點，香港天文台和台灣中央氣象局將佢降做低壓區。

4月13號下晝2點，日本氣象廳認為佢已經併入咗馬勒卡嘅環流之中。

颱風暹芭
PAGASA：Caloy

6月26號，一個熱帶擾動喺菲律賓東面海域形成，美國海軍研究實驗室畀咗擾動編號97W。

6月28號夜晚8點，菲律賓大氣地球物理和天文管理局將佢升做熱帶低氣壓，並命名為「Caloy」；同時日本氣象廳亦都升佢做熱帶低氣壓。

6月29號上晝8點，日本氣象廳對佢發布烈風警報，表示系統有機會喺24小時之內增強做熱帶風暴。同時，台灣中央氣象局將佢升做熱帶性低氣壓，畀咗編號TD04；中國國家氣象局亦都將佢升做熱帶低氣壓。下晝12點20分，地球物理暨氣象局亦都將佢升做熱帶低氣壓。下晝12點30分，香港天文台亦都將佢升做熱帶低氣壓。

6月30日上晝8點，日本氣象廳將佢升做熱帶風暴，畀咗國際編號2203，並命名做「暹芭」；同時，台灣中央氣象局將佢升做輕度颱風。上晝11點，聯合颱風警報中心亦都將佢升做熱帶風暴，並畀咗熱帶氣旋編號04W。晏晝12點，香港天文台將佢升做熱帶風暴。

7月1號凌晨2點，澳門地球物理暨氣象局同埋香港天文台升佢做強烈熱帶風暴。同一時間，日本氣象廳將佢升做強烈熱帶風暴。

7月2號凌晨2點，聯合颱風警報中心率先將佢升做颱風。上晝8點，中國國家氣象局同埋日本氣象廳同時將佢升做颱風。8點45分，香港天文台將佢升做颱風。上晝9點，澳門地球物理暨氣象局將佢升做颱風。下晝2點，台灣中央氣象局將佢升做中度颱風。下晝3點，廣州市氣象台話芙蓉喺廣東省茂名市電白區沿海登陸，登陸嗰陣中心附近最大風力35公尺每秒。下晝6點，香港天文台將佢降做強烈熱帶風暴。夜晚8點，日本氣象廳將佢降做強烈熱帶風暴。同時，聯合颱風警報中心將佢降做熱帶風暴；台灣中央氣象局將佢降做輕度颱風。夜晚11點，聯合颱風警報中心對暹芭發出最後警告。
7月3號凌晨2點，日本氣象廳將佢降做熱帶風暴；香港天文台將佢降做熱帶風暴。下晝2點，日本氣象廳將佢降做熱帶性低氣壓。下晝5點，香港天文台將佢降做熱帶性低氣壓。夜晚8點，香港天文台將佢降做低壓區。

7月6號上晝8點，日本氣象廳將佢降做低壓區。

7月8號上晝8點，日本氣象廳喺天氣圖移除咗佢。

熱帶風暴艾利
PAGASA：Domeng

6月27號，一個熱帶擾動喺日本嘉手納町東南面海域形成，美國海軍研究實驗室畀咗擾動編號98W。

6月30號上晝8點，台灣中央氣象局將佢升做熱帶性低氣壓，畀咗編號TD05。上晝11點30分，聯合颱風警報中心將佢嘅評級升到「中」。下晝2點，聯合颱風警報中心將佢嘅評級升到「高」，並對佢發布熱帶氣旋形成警報。夜晚8點，日本氣象廳將佢升做熱帶低氣壓。同時，聯合颱風警報中心將佢升做熱帶性低氣壓，畀咗熱帶氣旋編號05W。

7月1號凌晨2點，日本氣象廳對佢發布烈風警報。上晝8點，日本氣象廳將佢升做熱帶風暴，畀咗國際編號2204，並命名「艾利」。同時，台灣中央氣象局將佢升做輕度颱風；聯合颱風警報中心亦都將佢升做熱帶風暴。

7月2號夜晚10點，艾利登陸沖繩名護市。

7月3號下晝2點，聯合颱風警報中心將佢降做熱帶性低氣壓。

7月5號上晝6點，日本氣象廳話艾利喺日本長崎市沿海登陸。上晝8點，日本氣象廳話艾利轉化做溫帶氣旋。

7月7號凌晨2點，聯合颱風警報中心將佢列為副熱帶風暴。上晝5點，聯合颱風警報中心對佢發出最後警告。

7月8號上晝8點，聯合颱風警報中心將佢列為副熱帶低氣壓。

熱帶風暴桑達

7月26號，一個熱帶擾動喺羅塔島東南東方海域形成，美國海軍研究實驗室畀咗擾動編號93W。夜晚8點，日本氣象廳將佢升做熱帶低氣壓，並對佢發布烈風警報。同時，台灣中央氣象局將佢升做熱帶性低氣壓，畀咗編號TD07。夜晚10點，聯合颱風警報中心將佢嘅評級升到「中」。

7月27號上晝5點，聯合颱風警報中心將佢嘅評級升到為「高」，並對佢發布熱帶氣旋形成警報。上晝11點，香港天文台將佢升做熱帶低氣壓。

7月28號夜晚8點，日本氣象廳將佢升做熱帶風暴，畀咗國際編號2205，並命名「桑達」。同時，台灣中央氣象局將佢升做為輕度颱風。

7月29號凌晨2點，澳門地球物理暨氣象局將佢升做熱帶風暴。上晝8點，聯合颱風警報中心將佢升做熱帶性低氣壓，畀咗熱帶氣旋編號06W。

8月1號凌晨2點，日本氣象廳同台灣中央氣象局將佢降做熱帶低氣壓。上晝11點，聯合颱風警報中心對佢發出最後警告。下晝2點，日本氣象廳將佢轉為低氣壓。

熱帶風暴翠絲
PAGASA：Ester

7月29號，一個熱帶擾動喺琉球群島東南面海域形成，美國海軍研究實驗室畀咗擾動編號95W。上晝8點，日本氣象廳將佢升做熱帶低氣壓。

7月30日上晝8點，日本氣象廳對佢發布烈風警報。

7月31號上晝11點，香港天文台將佢升做熱帶性低氣壓。下晝2點，聯合颱風警報中心將佢嘅評級升到「中」。同時，日本氣象廳將佢升做熱帶風暴，畀咗國際編號2206，並命名做「翠絲」；台灣中央氣象局將佢升做輕度颱風；澳門地球物理暨氣象局將佢升做熱帶低氣壓。夜晚8點，澳門地球物理暨氣象局將佢升做熱帶風暴。夜晚11點，香港天文台將佢升做熱帶風暴 。

8月1日凌晨12點半，聯合颱風警報中心將佢嘅評級升到「高」，並對佢發布熱帶氣旋形成警報。上晝8點，聯合颱風警報中心將佢升做熱帶性低氣壓，畀咗熱帶氣旋編號07W。下晝4點，聯合颱風警報中心對佢發出最後警告。夜晚8點，日本氣象廳將佢降做熱帶低氣壓。

熱帶風暴木蘭 

8月4號，一個熱帶擾動喺菲律賓薩馬島東北偏北方海域生成，美國海軍研究實驗室畀咗擾動編號97W。

8月6號上晝9點，聯合颱風警報中心將佢評級提升為「中」。

8月8號下晝2點，日本氣象廳將佢升格為熱帶低氣壓，並對佢發佈烈風警報。同時，台灣中央氣象局將佢升格為熱帶低氣壓，畀佢編號TD09；中國國家氣象局亦將佢升格為熱帶低氣壓。下晝5點，澳門地球物理暨氣象局將佢升格為熱帶低氣壓。晚上9點，聯合颱風警報中心將佢評級升咗去「高」，並對佢發佈熱帶氣旋形成警報。

8月9號凌晨2點，香港天文台將佢升格為熱帶低氣壓。上晝8點，中國國家氣象局率先將佢升格為熱帶風暴。上晝11點，澳門地球物理暨氣象局跟隨中國國家氣象局將佢升格為熱帶風暴。下晝2點，日本氣象廳將佢升格為熱帶風暴，畀咗國際編號2207，並命名「木蘭」。同時，台灣中央氣象局將佢升格為輕度颱風；香港天文台亦都將佢升格為熱帶風暴。

8月10號上晝10點50分左右，中國國家氣象局表示木蘭係廣東省徐聞縣沿海登陸。晚上9點，聯合颱風警報中心取消對佢發佈熱帶氣旋形成警報，並將佢評級降為「中」。

8月11號凌晨4點30分左右，中國國家氣象局表示木蘭喺越南東北部沿海再次登陸。上晝8點，日本氣象廳將佢降格為熱帶低氣壓。晚上8點，日本氣象廳在天氣圖上移除嗰個系統。

聯合颱風警報中心從來都唔承認木蘭係一個熱帶氣旋，而係季風低壓。

冇被國際命名嘅熱帶氣旋

熱帶低氣壓01W

3月29日，一個熱帶擾動喺菲律賓巴拉巴克島西北偏西方海域生成，美國海軍研究實驗室畀咗擾動編號93W。下午2點，聯合颱風警報中心將佢評級提升為「中」。

3月30日凌晨2點，日本氣象廳將佢升格為熱帶低氣壓。凌晨5時，聯合颱風警報中心將佢評級提升為「高」，並對佢發佈熱帶氣旋形成警報。下午2時，台灣中央氣象局將佢升格為熱帶低氣壓，給佢編號TD01。晚上8時，聯合颱風警報中心將佢升格為熱帶低氣壓，給予熱帶氣旋編號01W。晚上11點，聯合颱風警報中心對佢發出最後警告。

3月31日晚上8點，日本氣象廳在天氣圖上移除嗰個系統。

熱帶低氣壓

5月29日，一個熱帶擾動喺帛琉南方海域形成，美國海軍研究實驗室畀咗擾動編號93W。

5月30日上晝8點，日本氣象廳將佢升格為熱帶低氣壓。

5月31日上晝8點，日本氣象廳喺天氣圖上移除嗰個系統。

熱帶低氣壓

睇理

2022年大西洋颶風季
 2022年太平洋颶風季
 2022年北印度洋氣旋季
 2021－2022年西南印度洋熱帶氣旋季
 2021－2022年澳洲地區熱帶氣旋季
 2021－2022年南太平洋熱帶氣旋季